Man vas oor moord, vuurwapens | Maroela Media
Die drie vuurwapens wat in die verdagte se besit gevind is. Foto: SAPD/ANA
'n Man (24) sal Maandag in die Durban-landdroshof verskyn nadat die polisie in KwaZulu-Natalse hom in verband met 'n moord in Cato Crest in hegtenis geneem het en drie ongelisensieerde vuurwapens in sy besit gevind is.
Kapt. Nqobile Gwala, woordvoerder van die polisie, het gesê Lindile Mngoma (24) is dood nadat hy verlede Saterdagaand tydens 'n rooftog by sy huis geskiet is.
"'n Gewapende man het omstreeks 21:30 die huis binnegekom en 'n selfoon, rekenaartablet en klere geroof voordat hy Mngoma geskiet het. Mngoma is na 'n hospitaal gehaas, maar is met sy aankoms daar dood verklaar," het Gwala gesê.
Die polisie het 'n ondersoek van stapel gestuur en Vrydag die verdagte in die Cato Manor-gebied in hegtenis geneem. "Drie ongelisensieerde vuurwapens en ammunisie is in die verdagte se besit gevind," het Gwala gesê. Die vuurwapens sal vir ballistiese toetse gestuur word om te bepaal of dit in die uitvoering van enige ander misdade gebruik is.
Die verdagte sal op aanklagte van moord, gewapende roof en die besit van ongelisensieerde vuurwapens en ammunisie tereg staan.
Mag ek op die forum "Nou pra'jy" kommentaar skryf. Dis is tog waaroor die forum bestaan.
Die revolver en ook die pistool is albei kort loop tipe vuurwapens geskik vir binnenshuise gebruik.
Maar daardie Mafia-tipe masjien geweer met skouerstuk en al het my laat skrik. Beslis nie n wettige wapen in privaat hande nie. Dit is n wreed vernietigende wapen en nie geskik vir gebruik deur amateurs nie. Waar is dit vandaan gesteel?
Daai "masjiengeweer" is ñ Protecta. Dit is ñ tiepe pompaksie haelgeweer. Hy vat 12 rondtes in daai drom. Jy kry hom by baie handelaars te koop.
Kenners sal dalk beter weet en raadgee. Die .38 se hand langer gemaak? Die beskuldigde nie ook aangekla word weens weens vervaardiging gevaarlike toestel?